Kamçatka qonur ayısı

Kamçatka qonur ayısı () — Ayıkimilər fəsiləsinə aid Qonur ayı növlərindən biri. 
 Ümumi məlumat 
Kamçatka qonur ayısı dünyanın ən böyük qonurayı alt növlərindən biridir. Bu nəhəng yırtıcı əsasən Rusiya Federasiyasının Kamçatka yarımadasında, eləcə də Kuril adaları və Sibirin şərq hissələrində yayılmışdır. Gücü, bacarığı və xüsusilə balıq ovundakı ustalığı ilə tanınır.

Erkəklər 270–650 kq, dişilər isə 150–300 kq arasında dəyişir. İki ayaq üstə dayandıqda boyu 3 metrə çata bilər. Qalın və sıx tük örtüyü əsasən tünd qəhvəyi rəngdədir, bəzən açıq qəhvəyi və ya boz çalarlı da ola bilər. Ən iri və güclü qəhvəyi ayı növlərindən biridir, hətta iri heyvanları da ovlaya bilir. 

Əsasən Kamçatka yarımadasında, eləcə də Kuril adalarında və Şərqi Sibirdə yaşayır. Meşəlik, dağlıq və çay sahilləri bu ayının əsas məskənləridir. Xüsusilə balıqla zəngin çaylara yaxın ərazilərdə məskunlaşırlar.

Omnivordur (həm ət, həm də bitki yeyir), lakin əsas qidası samon balığıdır. Hər il Kamçatkanın çaylarında samon miqrasiyası zamanı bu ayılar intensiv şəkildə balıq ovlayırlar. Giləmeyvə, qoz-fındıq, köklər, kiçik məməlilər və hətta iri heyvanlar ilə də qidalanır. Təklikdə yaşayır, yalnız cütləşmə dövründə və analar balaları ilə birlikdə olanda bir yerdə görünürlər. Qış yuxusuna girirlər, adətən noyabrdan aprelin sonuna qədər mağaralarda və ya sıx meşəliklərdə qışlayırlar.

 Qorunma statusu 
Beynəlxalq Təbiəti Mühafizə Birliyi (IUCN) Kamçatka qonur ayısını "az təhlükə altında" (Least Concern) kimi qiymətləndirilir. Ümumilikdə populyasiyası sabitdir.

 Qalereya 

 İstinadlar 

 Xarici keçidlər 

 Photos of the Kamchatka Brown Bear (Ursus arctos beringianus)  by Klaus Nigge

Kateqoriya:Əlifba sırasına görə heyvanlar
Kateqoriya:Qonur ayı
Kateqoriya:Qırmızı kitaba görə az qayğı tələb edən növlər
Kateqoriya:Asiya məməliləri
Kateqoriya:Qırmızı kitab siyahısında nəsli kəsilməkdə olan növlər